У раённым Цэнтры культуры адбыўся чарговы фестываль “Залаты шлягер”. Мерапрыемства, якое даўно стала на Валожыншчыне традыцыйным, кожны раз уражвае колькасцю жадаючых выконваць не сучасныя хіты, а песні, што смела можна назваць залатым фондам музычнага мастацтва мінулых гадоў. І гэта не проста гучныя словы. Справа ў тым, што якасць твораў пацверджана некалькімі пакаленнямі тых, хто іх ведае, спявае і старанна перадае нашчадкам.